hotchpotch/miracl-hf-unified huggingface dataset:
Lentopallon miesten SM-sarjakausi 1963
Lentopallon miesten mestaruussarjassa kaudella 1963 Porin Pyrinnön luovuttua yhdentoista joukkueen runkosarja. Kausi oli viimeinen, jolloin sarja pelattiin kesäkaudella. Seuraava kausi käynnistyi jo syksyllä 1963 ja pelattiin talvikaudella. 4.2.1963 SVUL:n lentopallo irtisanoutui Lentopallokomiteasta.
Sarjaan nousivat Finnish Chemicals-57, Karhulan Karto, Porin Pyrintö, Turun Toverit, Savonlinnan Pallokerho, Lautta-Pojat ja Koskenmäen Kisailijat.
Mestarit: Seppo Janhunen, Heikki Jokela, Aimo Järvinen, Pauli Katajisto, Juhani Lampinen, Raimo Lehto, Martti Nyyssönen, Pekka Vilen.
Suomen Lentopalloliiton mestaruudesta pelattiin talvella hallisarjana. Liiton mestaruuden voitti Lahden Kimmo ennen Helsingin Tarmoa ja Käpylän Lentopalloilijoita.
Aleksei Tokarev
Aleksei Vasiljevitš Tokarev (; s. 25. tammikuuta 1973 Irkutsk) on venäläinen kilpapurjehtija.
Tokarev on osallistunut olympialaisiin kerran, Pekingissä 2008. Hän oli tuolloin purjelautailussa 34. eli toiseksi viimeinen voitettuaan vain Kolumbian Santiago Grillon.
Leppäyökkönen
Leppäyökkönen ("Acronicta alni") on iltayökkösiin kuuluva, Suomessa melko harvinainen perhonen.
Aikuinen leppäyökkönen on väritykseltään tummakuvioinen ja harmaa. Etusiiven pohjaväri on vaaleanharmaa, mutta siiven takaosa sekä rengas- ja munuaistäplän ympäristö ovat jokseenkin mustat. Takasiivet ovat valkoiset, ulkoreunastaan vaihtelevasti harmaat. Siipiväli on 33–38 mm.
Leppäyökkösen toukka muistuttaa nuorena linnun ulostetta. Viimeisen nahanluonnin jälkeen täysikasvuinen toukka on kuitenkin musta ja siinä on selvät keltaiset poikkiraidat. Toukan jaokkeissa on mustia, airomaisia karvoja.
Leppäyökköstä tavataan pohjoisimpia osia lukuun ottamatta koko Euroopassa. Idässä levinneisyysalue ulottuu Japaniin saakka. Suomessa sitä tavataan etelässä ja keskiosassa. Perhoset lentävät kesä-heinäkuussa.
Leppäyökkönen elää rehevissä lehti- ja sekametsissä, mutta sitä tavataan myös pensaikoissa, puistoissa ja puutarhoissa. Perhosia tavataan yleensä vain yksitellen. Ne lentävät öisin ja tulevat sekä valolle että syötille. Kotelo talvehtii lahon puun sisällä.
Toukka syö lehtipuita, erityisesti tervaleppää ja koivuja.
SpaceShipTwo
Scaled Composites Model 339 SpaceShipTwo (SS2) on kuusipaikkainen avaruuslentokone. Konetta operoiva Virgin Galactic -yhtiö aikoo kuljettaa sillä turisteja avaruuteen.
Toiminnan oli tarkoitus alkaa 2014, kun koneen koelennot olisi saatu suoritettua. Syksyllä 2014 sattunut vakava onnettomuus koneen koelennolla lykkää kaupallisia lentoja. Lentoja oli tarkoitus tehdä aluksi Uuden Meksikon eteläosasta Spaceport Americasta 2–3 päivittäin, eli vuodessa jopa 800. Suunnitteilla oli myös myöhemmin lentää lentoja Ruotsin Kiirunasta, jossa olisi mahdollista lentää myös revontulien läpi.
Matka avaruuteen maksaa noin 200 000 dollaria, ja yli 600 henkilöä on ostanut paikan sille, mukaan lukien kaksi suomalaista..
SpaceShipOne:sta jatkokehitetty SpaceshipTwo-malli lensi ensimmäisen liitolentonsa 10. lokakuuta 2010. Ensimmäinen moottoroitu lento tehtiin 29. huhtikuuta 2013, ja koneen ensimmäinen lento avaruuteen oli suunniteltu vuodelle 2014. Marraskuuhun 2014 mennessä "SpaceShipTwo" oli suorittanut kolme moottoroitua ja 32 moottoroimatonta lentoa VVS Enterpriseksi nimetty alus tuhoutui onnettomuudessa 2014.
Helmikuussa 2016 esiteltiin toinen SpaceShipTwo-alus. Alus on varsin suora kopio ensimmäisestä aluksesta ja sen nimeksi on annettu VVS Unity. Unityllä on tarkoitus jatkaa testilentoja, mutta se on myös tehty varsinaisiin turistilentoihin tarkoitetuksi.
Toisen aluksen, Unityn, rakentaminen aloitettiin 2012 ja sen julkistuksen aikaan 2016 kolmas on rakenteilla.
Vuonna 2007 Virgin Galacticin rakettialusten valmistajalle Scaled Compositesille sattui kolmen ihmisen hengen vaatinut hybridimoottoriräjähdys maanpinnalla tehdyissä rakettitesteissä. Valmistajaa varoitettiin onnettomuuden jälkeen useita kertoja turvallisuusuhista. Muun muassa Kansainvälisen avaruusturvallisuusyhdistyksen asiantuntija Carolynne Campbell kertoo yhdistyksen lähettäneen useita varoituksia.
31. lokakuuta 2014 Virgin Galactic koki uuden takaiskun kun White Knight Two -emoaluksen saattama ensimmäinen valmistunut SpaceShipTwo, "VSS Enterprise" putosi Mojaven autiomaassa Kaliforniassa tehdyllä koelennolla ja sen osat levisivät laajalle alueelle. Konetta ohjasi kaksihenkinen miehistö, joista perämies kuoli ja heittoistuinta käyttänyt kapteeni loukkaantui vakavasti. Koneen valmistajan, Scaled Compositesin mukaan testilennolla käytettiin ensimmäistä kertaa uudenlaista polttoaineseosta.
Onnettomuuden vuoksi kaupallisten lentojen aloittaminen lykkääntyy. Yritys ei silti aio luopua avaruusturismisuunnitelmistaan vuoden 2014 onnettomuuden takia.
Aluksen moottori on hybridimoottori, joka käyttää ajoaineenaan kiinteää kumimaista polttoainetta ja nestemäistä typpioksidi hapetinta.
SpaceShipTwo nostetaan ensin WhiteKnightTwo-kantoaluksen kyydissä ylös ilmakehään, josta se pudotetaan itsenäiselle lennolle. Lennolla alus nousee noin 120 kilometrin korkeuteen. Lento kestää noin kaksi tuntia, josta avaruuspomppua kestää noin 30 minuuttia ja painottomuutta noin 7 minuuttia. Lennolla kiihtyvyydet ovat luokkaa 6"g" – 3,5"g." "Suurimman nopeutensa, 3,5 än., alus saavuttaa noin 8 minuuttia rakettimoottorin sytyttämisen jälkeen."
Frontside Ollie
Frontside Ollie on suomalaisen popartisti Robinin debyyttisingle hänen esikoisalbumiltaan "Koodi". Universal Music julkaisi "Frontside Ollien" 16. tammikuuta 2012 ja kappaleesta tuli nopeasti Internet-ilmiö. Single sijoittui ensimmäiseksi Suomen virallisella latauslistalla ja nousi myös iTunesin myydyimmäksi kappaleeksi Suomessa.
"Frontside Ollien" musiikkivideo julkaistiin videopalvelu YouTubessa 13. tammikuuta 2012 ja sitä on katsottu siellä yli 16 miljoonaa kertaa. Kappaleen vastaanotto on ollut kaksijakoinen: kappale on jakanut runsaasti mielipiteitä.
"Frontside Ollie" valittiin Emma-gaalassa vuoden 2012 biisiksi. Robin voitti myös kolme muuta kategoriaa.
"Frontside Ollie" on Sana Mustosen sanoittama. Kappale kertoo rullalaudalla tehtävästä tempusta, frontside olliesta. Inspiraation Mustonen kertoo saaneensa pojaltaan.
Dino-Dan
Dino-Dan () on kanadalainen 6–12-vuotiaille lapsille suunnattu televisiosarja. Sarjaa esitetään muun muassa Kanadassa, Yhdysvalloissa ja Australiassa. Suomessa sarjaa on näytetty "Galaxi"-ohjelmassa Yle TV2 -kanavalla.
Sarja kertoo dinosauruksista kiinnostuneesta kymmenvuotiaasta pojasta, jota näyttelee Jason Spevack. Sarjassa esiintyy tavallisten näyttelijöiden lisäksi tietokoneanimoituja dinosauruksia.
"Dino-Dan" on voittanut muun muassa Shaw Rocket Prize -palkinnon vuonna 2010 parhaana kanadalaisena lasten televisiosarjana. Samana vuonna se oli ehdolla Gemini-palkinnon saajaksi.
Gilbert &amp; George
Gilbert & George (oik. Gilbert Prousch, s. 1943 ja George Passmore, s. 1942) on brittiläinen taiteilijapari, joka luo käsitetaidetta ja osallistuu itse omiin taideteoksiinsa.
Parin ensimmäiset teokset 1960-luvun lopulla olivat performansseja, joissa he tanssivat liikemiehiksi pukeutuneina. Vuonna 1969 luotu "Singing sculpture" loi pohjan heidän maineelleen, ja heidät kutsuttiin moniin paikkoihn esiintymään joskus tuntikausien ajan. Myöhemmin he tekivät samantyylisiä videoita. Suurten hiilipiirrosten jälkeen pari siirtyi käyttämään valokuvia, joista se rakensivat moniosaisia värikkäitä suurikokoisia töitä.
Caterham CT01
Caterham CT01 on malesialaisen Formula 1 -talli Caterhamin käyttämä auto kaudella 2012. Auton suunnittelua on johtanut tallin tekninen päällikkö Mike Gascoyne. Caterham CT01:sen julkistuspäivämääräksi oli ilmoitettu 26. tammikuuta, mutta auto julkistettiinkin jo päivää aikaisemmin. Auto käyttää Renaultin valmistamaa 2,4 litran V8-moottoria.
Autoa kuljettivat suomalainen Heikki Kovalainen ja venäläinen Vitali Petrov. Talvitesteissä tallilla oli vaikeuksia auton jousituksen kanssa. Barcelonassa autoon piti vaihtaa myös moottori sähkövian vuoksi. Tallin testikuljettajina toimi Giedo van der Garde ja Alexander Rossi, joista van der Garde ajoi kuudessa ja Rossi kerran perjantain ensimmäisissä harjoituksissa.
Taistelukenttä Maa
Taistelukenttä Maa (engl. "Battlefield Earth") on vuonna 2000 julkaistu tieteistoimintaelokuva, joka perustuu L. Ron Hubbardin romaaniin "Battlefield Earth" vuodelta 1982. Elokuvan tarina sijoittuu vuoteen 3000, jolloin avaruusolennot ovat valloittaneet maapallon ja alistaneet ihmiset.
Elokuvan pääosia esittävät John Travolta, Barry Pepper, Forest Whitaker, Kim Coates, Sabine Karsenti, Kelly Preston, Michael Byrne, Richard Tyson, Tim Post ja John Topor. Elokuvan on ohjannut Roger Christian. Musiikin sävelsi Elia Cmiralin ja elokuvan tuottivat Jonathan Krane, Elie Samaha ja John Travolta. Käsikirjoituksesta vastasivat Corey Mandell ja J. D. Shapiro.
Elokuvan levittäjä on Warner Bros. Elokuvan aikaansaamisessa John Travoltalla oli suurin henkilökohtainen panos. Hän muun muassa lobbasi elokuvaa eri tahoilla, sijoitti omia rahojaan elokuvan valmistumiseen ja oli mukana tuottajana sekä pääosan esittäjänä.
Elokuva ei ollut taloudellinen menestys ja se tuotti tekijöilleen yli 73 miljoonan dollarin tappiot.
Se voitti yhteensä ennätykselliset yhdeksän Razzie-palkintoa: huonoimmasta elokuvasta, huonoimmasta ohjauksesta, huonoimmasta käsikirjoituksesta, huonoimmasta miespääosasta, huonoimmasta miessivuosasta, huonoimmasta naissivuosasta, huonoimmasta näyttelijäkaksikosta, huonoimmasta draamasta viimeisen 25 vuoden ajalta ja huonoimmasta vuosikymmenen elokuvasta, joista kaksi viimeksi mainittua vuonna 2005 ja 2010.
The River
The River tarkoittaa seuraavia asioita:
Lainahöyhenissä (vuoden 1996 elokuva)
Lainahöyhenissä ("The Birdcage") on vuonna 1996 ensi-iltansa saanut komediaelokuva. Elokuvan on ohjannut Mike Nichols. Se oli taloudellinen menestys. Elokuva perustuu Jean Poiret’n näytelmään "La Cage aux Folles". Samasta aiheesta on tehty italialais-ranskalainen elokuva "Hullujen häkki" (1978).
Elokuvan pääosia esittävät Robin Williams, Nathan Lane, Gene Hackman, Dianne Wiest, Dan Futterman, Calista Flockhart, Hank Azaria, Christine Baranski ja Tom McGowan.
Luoteis-Helsingin musiikkiopisto
Luoteis-Helsingin musiikkiopisto eli Luhmo on yksityinen, lakisääteistä valtionapua saava musiikkioppilaitos, joka antaa perusopetusta helsinkiläisille lapsille, nuorille ja aikuisille.
Luoteis-Helsingin musiikkiopisto ja musiikkileikkikoulu kattavat Lassilan, Pohjois-Haagan, Kannelmäen, Malminkartanon ja Huopalahden toimialueen. Luhmo kuuluu lakisääteisen valtionavun piiriin ja noudattaa opetushallituksen määrittelemää musiikin laajan oppimäärän opetussuunnitelmaa. Luoteis-Helsingin musiikkiopiston opetussuunnitelman pohjana ovat opetushallituksen 6.8.2002 vahvistamat valtakunnalliset taiteen perusopetuksen musiikin laajan oppimäärän opetussuunnitelman perusteet.
Luettelo Internetin maatunnuksista
Tämä artikkeli on luettelo kaikista Internetin maatunnuksista.
Outo, uusi elämä
Outo, uusi elämä () on Liz Tigelaarin luoma yhdysvaltalainen draamasarja. Sen esittäminen alkoi Yhdysvalloissa The CW:n kanavalla 18. tammikuuta 2010 ja Suomessa Nelosella 8. tammikuuta 2012.
Hyvästä vastaanotosta huolimatta The CW ilmoitti lopettavansa sarjan tuotannon toisen kauden jälkeen.
Sarjassa kasvattiperheissä kasvanut 15-vuotias Lux (Britt Robertson) ottaa ensi kertaa yhteyttä biologisiin vanhempiinsa (Shiri Appleby ja Kristoffer Polaha), joiden allekirjoituksen hän tarvitsee anoakseen oikeudelta täysivaltaisen aikuisen oikeuksia. Tuomari hylkää anomuksen ja antaa biologisille vanhemmille tilapäisen yhteishuoltajuuden Luxiin. Sarja seuraa "uusperheen" yhteiselämää.
Alkutuotantovaiheessa sarjaa vietiin eteenpäin nimellä "Light Years".
Toukokuussa 2010 The CW vahvisti tilanneensa toisen tuotantokauden.
Pirkkolan liikuntapuisto
Pirkkolan liikuntapuisto on Helsingin keskuspuistossa sijaitseva liikuntapaikkojen keskittymä, johon kuuluu palloilu- ja uimahalli, kuntosali sekä useita eri lajeille tarkoitettuja urheilukenttiä. Se rajoittuu lännessä Hämeenlinnanväylään, pohjoisessa Kehä I:een, idässä Pirkkolaan ja Länsi-Pakilaan ja etelässä Pirkkolantiehen.
Pirkkolan liikuntapuisto on olennainen osa Helsingin Keskuspuistoa, jonne sijoittuvat liikuntapuiston rakennukset palloilu- ja urheilukenttineen ja ulkoilureitteineen. Metsämaastoisen liikuntapuiston pinta-ala on 66 hehtaaria.
Liikuntapuistosta järjestetyn suunnittelukilpailun voitti vuonna 1959 Kaija ja Heikki Sirenin ehdotus "Sammakkomies". Rakentamisen aloittaminen kuitenkin viivästyi, sillä Helsingin kaupunki toivoi Helsingin yliopiston voimistelulaitoksen sijoittuvan myös alueelle, jolloin valtio olisi osallistunut rakennuskustannuksiin. Kun kyseinen laitos kuitenkin 1967 päätettiin siirtää Jyväskylän yliopistoon, oli kaupungin joka tapauksessa rakennettava liikuntapuisto yksin. Kentät valmistuivat 1965–1967 ja uima- ja palloiluhalli 1968. Se oli lähtölaukaus liikuntapuistojen kehittämiselle, joka oli 1960-luvulta lähtien keskeistä Helsingin liikuntapaikkarakentamisessa. Uima- ja palloiluhallin mittavat perusparannukset valmistuivat vuoden 2002 lopussa, minkä jälkeen uimahalli soveltui nyt myös liikuntaesteisille. Julkisivuremontti valmistui 2010.
Johann Christoph Friedrich Bach
Johann Christoph Friedrich Bach (21. kesäkuuta 1732 Leipzig – 26. tammikuuta 1795 Bückeburg) oli saksalainen säveltäjä. Hän oli Johann Sebastian Bachin poika. Hän toimi vuodesta 1750 Bückeburgissa kreivillisen hovin kamarimuusikkona ja myöhemmin hovikapellimestarina. Tästä hänet tunnetaan myös lisänimellä "Bückeburgin Bach".
Hän sävelsi sinfonioita, kamarimusiikkia, klaveerisonaatteja sekä oratorioita ja kantaatteja.
Tuomarilan VPK
Tuomarilan VPK (Tuomarilan Vapaaehtoinen Palokunta – Domsby Frivilliga Brandkår ry) oli Espoon Tuomarilassa toimiva vapaapalokunta, jonka hälytystoiminta ja palokuntasopimus Länsi-Uudenmaan pelastuslaitoksen kanssa päättyi 31.12.2012. Palokunta jatkaa toimintaa rekisteröitynä yhdistyksenä. Kyläläiset ovat perustaneet palokuntayhdistyksen vuonna 1929. Palokunnalla oli esimerkiksi vuonna 2011 viisitoista lähtöä.
Tuomarilan VPK:n talo on vuonna 1950 talkoovoimin valmistunut talo. Se sijaitsee Palotiellä ja on Tuomarilan maamerkki. VPK-talossa toimi vuodesta 1978 elokuun 2011 loppuun asti myös maineikas ja pitkän historian omaava Kino Tuomarila, joka oli yksi Espoon viimeisistä vanhan ajan elokuvateattereista.
VPK:n talossa toimii Etappi-kioski, muuten rakennus oli tammikuussa 2012 lähes tyhjillään, siellä on vain jonkin verran palokunnan kalustoa ja paloauton talli. Juhlasali on aiemmin ollut suosittu tanssipaikka. Rakennuksen lämmityskuluihin kerätään kolehtia, sillä palokunnan varat eivät riitä lämmityksen ylläpitoon.
Rakennuksen kunnostamiskuluiksi on arvioitu 1,5 miljoonaa euroa.
Tuomarilan VPK sekä Pohjola Rakennus Oy Uusimaa ovat vuonna 2014 hakeneet kaavamuutosta kerrostalojen rakentamiseksi tontille. Tuomarilan asukkaat ovat vastustaneet esitettyjä suunnitelmia.
Nick Johnson
Nicholas Johnson ja Nick Johnson voivat tarkoittaa seuraavia henkilöitä:
Luettelo pikkuplaneetoista: 4 001–5 000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
4001:stä ja päättyen 5000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 5 001–6 000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
5001:stä ja päättyen 6000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 6001–7000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
6001:stä ja päättyen 7000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 7001–8000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
7001:stä ja päättyen 8000:een.
Kokonaisen luettelon löytää katsomalla Luettelo pikkuplaneetoista.
Helsinki-talo
Helsinki-talo on puurakenteinen pientalomalli, joka on suunniteltu erityisesti pienille tonteille. Se kuuluu tyyppitalomallistoon, jonka arkkitehdit Juha Salmenperä, Jari Frondelius ja Jaakko Keppo ovat suunnitelleet Helsingin kaupungille.
Talon piirustukset ovat pakettina vapaasti käytettävissä ja sisätilojen puolesta sovellettavissa, ja paketin käyttö tuo Helsingissä alennuksen rakennuslupamaksuihin. Myös useat talotehtaat ovat sitoutuneet paketin käyttöön.
Suunnittelijat Salmenperä, Frondelius ja Keppo saivat tammikuussa 2012 työstään Rakentamisen ruusun kunniamaininnan.
Vuoden 2013 loppuun mennessä useita Helsinki-taloja on toteutettu ainakin seuraaville kaduille:
Luettelo pikkuplaneetoista: 8001–9000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
8001:stä ja päättyen 9000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 9001–10000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
9001:stä ja päättyen 10000:een.
Kokonaisen luettelon löytää katsomalla Luettelo pikkuplaneetoista.
Haluk Kakış
Haluk Kakış (s. 25. tammikuuta 1932 Trabzon) on turkkilainen entinen kilpapurjehtija. Hän edusti seuratasolla ızmiriläistä Göztepe AŞ:ää. Kakış osallistui olympialaisiin kerran, Tokiossa 1964. Hän oli tuolloin finnjolla-luokassa 25. paras ja sijoittui yksittäisessä lähdössä parhaimmillaan viidenneksitoista.
Myös Halukin poika İbrahim oli olympiatason purjehtija.
Luettelo pikkuplaneetoista: 10001–11000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
10001:stä ja päättyen 11000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 11001–12000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
11001:stä ja päättyen 12000:een.
Kokonaisen luettelon löytää katsomalla Luettelo pikkuplaneetoista.
İbrahim Kakış
İbrahim Kakış (s. 21. heinäkuuta 1959) on turkkilainen entinen kilpapurjehtija. Hän osallistui olympialaisiin kerran, Soulissa 1988. Kakış oli tuolloin kokonaiskilpailun 34. ja sai parhaan sijoituksensa toisesta lähdöstä, jossa hän oli 28. paras.
Myös İbrahimin isä Haluk oli olympiatason purjehtija.
Luettelo pikkuplaneetoista: 12001–13000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
12001:stä ja päättyen 13000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 13001–14000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
13001:stä ja päättyen 14000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 14 001–15 000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
14001:stä ja päättyen 15000:een.
Kokonaisen luettelon löytää katsomalla Luettelo pikkuplaneetoista.
Las Vegas Locomotives
Las Vegas Locomotives oli yhdysvaltalainen amerikkalaisen jalkapallon ammattilaisseura, joka pelasi lyhytikäisessä UFL-liigassa. Seuran kotipaikka oli Las Vegasin kaupunki Nevadan osavaltiossa, ja kotiottelut pelattiin Sam Boyd Stadiumilla.
Locomotives perustettiin uuteen UFL-liigaan vuonna 2009. Seura pelasi jokaisella UFL-kaudella sarjan mestaruusottelussa, voittaen niistä kaksi ensimmäistä. Kolmantena kautena Locomotives hävisi Virginia Destroyersille.
Joukkueen päävalmentajan, managerin ja puheenjohtajan tehtäviä hoisi yksi mies, Jim Fassel. Menestyksestä huolimatta seura kärsi heikoista katsojaluvuista ja omistaja Bill Hambrecht pohti avoimesti seuran siirtämistä Salt Lake Cityyn.
UFL lakkautettiin ennen kuin kausi 2012 ehti alkaa. Samalla sarjan joukkueet lopettivat toimintansa. Seuran pelaajat jäivät ilman palkkaa harjoituskaudelta ja haastoivat seuran omistajat oikeuteen keväällä 2013.
Christiaan Huijgens
Christiaan Huijgens (25. tammikuuta 1897 Utrecht – 11. tammikuuta 1963 Utrecht) oli alankomaalainen yleisurheilija, joka kilpaili kestävyysjuoksussa. Hän edusti seuratasolla amsterdamilaista AVACia.
Huijgens osallistui olympialaisiin kerran, Antwerpenissa 1920. Hän juoksi tuolloin maratonilla, mutta joutui keskeyttämään kilpailun kahdentoista muun urheilijan tavoin.
Costel Pantilimon
Costel Fane Pantilimon (s. 1. helmikuuta 1987 Bacău, Romania) on romanialainen jalkapalloilija, pelipaikaltaan maalivahti. Hän edustaa Englannin Valioliigan Watfordia.
Pantilimon pelasi Romanian pääsarjassa 93 ottelua FC Timișoarassa kausilla 2006–2011. Seura sijoittui parhaimmillaan toiseksi 2009 ja 2011. Hän pelasi myös neljä Mestarien liigan karsintaottelua sekä UEFA-cupin ja Eurooppa-liigan otteluita.
Pantilimon sirtyi Englannin valioliigan Manchester Cityyn lainasopimuksella kesällä 2011. Siirto vakinaistettiin tammikuussa 2012. Hän voitti Community Shieldin 2012. Hän pelasi viisi ottelua, myös finaalin, Cityn voittaessa liigacupin mestaruuden 2014. Valioliigassa hän pelasi samalla kaudella seitsemän ottelua, City-vuosiensa ainoat pääsarjapelit, Cityn voittaessa mestaruuden. Hän pelasi tuolla kaudella myös yhden Mestarien liigan ottelun.
Pantilimon siirtyi Sunderlandiin vapaalla siirrolla kesällä 2014. Hän pelasi valioliigassa 28 ottelua kaudella 2014–2015 ja 17 ottelua kaudella 2015–2016. Hän siirtyi Watfordiin tammikuussa 2016. Avauskaudellaan hän pelasi kolme FA Cupin ottelua.
Pantilimon pelasi Romanian alle 17-, 19- ja 21-vuotiaiden maajoukkueissa. Ensimmäisen A-maaottelunsa hän pelasi Georgiaa vastaan marraskuussa 2008. Ensimmäisen arvokilpailujen karsintaottelunsa hän pelasi Färsaaria vastaan lokakuussa 2009. Kaikkiaan hän on pelannut viisi EM- ja kaksi MM-karsintaottelua. Hän kuului Romanian joukkueeseen EM-kilpailuissa 2016, muttei päässyt pelaamaan yhtään ottelua.
Colin Kaepernick
Colin Rand Kaepernick (s. 3. marraskuuta 1987, Milwaukee, Wisconsin) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän on tällä hetkellä vapaa agentti, kun NFL-liigan San Francisco 49ers ei tehnyt hänen kanssaan uutta sopimusta. Kaepernickin käytös kaudella 2016 synnytti laajaa julkista keskustelua Yhdysvalloissa, kun hän kieltäytyi seisomasta ennen jokaista ottelua soitettavan Yhdysvaltain kansallislaulun aikana.
San Francisco 49ers varasi Nevadan yliopistossa pelanneen Kaepernickin vuoden 2011 NFL:n varaustilaisuudessa toisella kierroksella, 36. pelaajana. Tulokaskaudellaan hän toimi joukkueen kakkospelinrakentajana, Alex Smithin kantaessa aloittajan vastuuta.
Kaepernick pääsi aloittajaksi ensimmäistä kertaa ammattilaisurallaan kaudella 2012 ottelussa Chicago Bearsia vastaan, Smithin loukkaannuttua edellisessä ottelussa. Hän johdatti joukkueensa vakuuttavalla esityksellä 32-7 -voittoon, joka sai päävalmentaja Jim Harbaughin spekuloimaan mahdollisella aloittajan vaihtamisella. Seuraavassa ottelussa Kaepernick toimi jälleen aloittajana, ja 49ers päihitti tällä kertaa New Orleans Saintsin.
Voitto Saintsista kiihdytti entisestään keskustelua siitä, kenen tulisi olla loppukauden ajan 49ersin ykköspelinrakentaja. Lopulta vastuun itselleen sai Kaepernick, joka johdatti 49ersin suoraan pudotuspelien toiselle kierrokselle.
Uransa ensimmäisessä pudotuspeliottelussa Kaepernick rikkoi Michael Vickin ennätyksen pelinrakentajan yhdessä ottelussa juoksemissa jaardeissa, juostuaan yhteensä 181 jaardia. 49ers myös voitti ottelun 45-31, ja eteni konferenssifinaaliin Atlanta Falconsia vastaan. Falconsia vastaan Kaepernick ei esittänyt aivan yhtä vakuuttavia otteita, mutta 49ers eteni kuitenkin Super Bowliin ensimmäistä kertaa lähes kahteenkymmeneen vuoteen.
Kaudella 2013 Kaepernickista tehtiin 49ersin kiistaton ykköspelinrakentaja, kun Alex Smith myytiin pelinrakentajaa etsineelle Kansas City Chiefsille.
Kaepernick on myös varattu baseballin ammattilaisliigan vuonna 2009. Chicago Cubs valitsi hänet tilaisuuden 43. kierroksella, mutta osapuolet eivät päässeet sopimukseen Kaepernickin pyrkiessä etenemään jalkapallourallaan. Kaepernick tunnettiin baseballissa lukiourallaan lupaavana syöttäjänä.
Lähde: ESPN.com
Runkosarja
Pudotuspelit
Mediatuottaminen
Mediatuottaminen on mediakasvatuksen osa-alue, johon sisältyy erilaisten mediaesitysten suunnittelua, toteuttamista ja jakamista medialle ominaisia välineitä ja ilmaisumuotoja hyödyntämällä. Mediatuottamista voi olla esimerkiksi video- ja valokuvaaminen, pelien, mainosten, verkkolehtien tai erilaisten kuvaa, tekstiä ja ääntä sisältävien multimediaesitysten tekeminen.
Sitä mukaa, kun mediaesitysten tekemiseen tarkoitetut välineet ovat halventuneet ja niiden käyttö on yksinkertaistunut, on mediatuottaminen koulujen mediakasvatustyössä myös monipuolistunut. Kuvankäsittelyyn ja videoeditointiin tarvittavia ohjelmia saa ilmaiseksi ja Internetissä on lukuisia sovelluksia, joilla voi tuottaa ja jakaa erilaisia sisältöjä. Erilaisten verkkotyökalujen avulla on mahdollista luoda esimerkiksi animaatioita, radio-ohjelmia tai verkkolehtiä.
Moni tutkija on päätynyt siihen tulokseen, että mediaesitysten tekeminen syventää oppilaiden ymmärrystä median taustalla vaikuttavista valtasuhteista ja median tuotantoprosesseista kehittäen näin heidän kriittistä ajatteluaan. Mediatuottaminen nähdään lapsesta tai nuoresta itsestään lähtevänä toimintana, jonka avulla voi ilmaista itseään, osallistua sekä jäsentää ympäröivää maailmaa. Internetin eri vuorovaikutuskanavat mahdollistavat myös palautteen antamisen, minkä on tutkittu lisäävän opiskelumotivaatiota sekä omien ja muiden tuottamien sisältöjen kriittistä arviointia. Lisäksi erilaisten medioiden hyödyntäminen nähdään keinona lähentää koulua ja sen ulkopuolista todellisuutta, joka etenkin länsimaisessa kulttuurissa on median läpäisemä. Lapset ja nuoret ovat usein median suurkuluttajia ja heidän koulussa tekemissään mediaesityksissä on usein nähtävissä heidän omat kokemuksensa mediakulttuurista .
Mediatuottamisen mahdollisuuksia lapsen kokemusmaailman jäsentäjänä on myös kyseenalaistettu. Esimerkiksi mediatutkija David Buckinghamin mukaan on jo lähtökohtaisesti mahdotonta, että mediatuottaminen olisi aidosti lapsilähtöistä, sillä lapset ja nuoret tuottavat ja arvioivat mediaesityksiä odotetulla, koulun sääntöihin ja normeihin soveltuvalla tavalla. Toisaalta esimerkiksi Grace ja Tobin (1998) havaitsivat videotuottamisen opetuskäyttöä koskevassa tutkimuksessaan, että video työvälineenä yhdistettynä ryhmässä tekemiseen lisäsi alakoululaisten tunnetta liikkumatilasta ja ilmaisun vapaudesta. Tutkimuksen mukaan videotuottaminen loi tilan, joka mahdollisti normista poikkeavaa ja luokan valta-asetelmia koettelevia kielenkäyttöä, liikkumista ja ajattelua.
Gunnar Nielsen (jalkapalloilija)
Gunnar Nielsen (s. 7. lokakuuta 1986 Tórshavn, Färsaaret) on färsaarelainen jalkapalloilija, pelipaikaltaan maalivahti.
Per Lønning
Per Lønning (24. helmikuuta 1928 – 21. elokuuta 2016) oli norjalainen luterilaisen kirkon piispa ja konservatiivien poliitikko. Hänestä tuli teologian tohtori vuonna 1955 ja lisäksi filosofian tohtori vuonna 1958. Hän toimi vuosina 1969–1975 Borgin ja vuosina 1987–1994 Bjørgvinin hiippakunnan piispana. Ensin mainitusta tehtävästä hän erosi protestoidakseen uutta aborttilakia.
Lønning istui suurkäräjien jäsenenä vuosina 1958–1965. Hän julkaisi lukuisia kirjoja. Hän oli I. J. Lønningin veli.
Lønning kuului Norjan tiede- ja kirjallisuusakatemiaan uskontotieteen ja teologian ryhmässä.
Wicklowvuorten kansallispuisto
Wicklowvuorten kansallispuisto on yksi Irlannin kuudesta kansallispuistosta. Siihen kuuluu osa Wicklowvuorista, jotka kulkevat koko Wicklown kreivikunnan poikki saaren itärannikolla, Dublinin eteläpuolella.
Vuorten rinteitä peittää kanerva ja rahkasammal. Paikoin on istutettua metsää. Vuorten rinteillä virtaa jokia ja puroja. Puisto on suosittua retkeilyaluetta. Useimmat matkailijat käyvät Glendaloughin laaksossa, jossa on Kevinin luostarin rauniot.
Ballycroyn kansallispuisto
Ballycroun kansallispuisto on yksi Irlannin kuudesta kansallispuistosta. Se sijaitsee Mayon kreivikunnassa Atlantin rannikolla. Puistoon kuuluu 11 000 hehtaaria nummea ja vuoristoa. Sen korkein kohta on 721 metriä korkea Slieve Carr.
Luettelo pikkuplaneetoista: 15001–16000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
15001:stä ja päättyen 16000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 16001–17000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
16001:stä ja päättyen 17000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 17001–18000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
17001:stä ja päättyen 18000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 18001–19000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
18001:stä ja päättyen 19000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 19001–20000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
19001:stä ja päättyen 20000:een.
Kokonaisen luettelon löytää katsomalla Luettelo pikkuplaneetoista.
Jalkapallon B-sarjan kausi 1930
Jalkapallon Suomen mestaruudesta alettiin pelata sarjamuotoisesti vuonna 1930. Sarja oli nimeltään Suomen sarja, ja se jakautui A-sarjaan, joka muodosti maan korkeimman sarjatason, ja B-sarjaan, joka oli toiseksi korkein sarjataso. B-sarjaan osallistui sen ensimmäisenä pelivuotena joukkueita SPL:n kustakin piiristä. (26.1.1930 SPL:n vuosikokouksen päätöksen mukaan ). Karjalan piiri, joka perustettiin 18.5.1930 ei kuitenkaan saanut vielä tälle kaudelle edustajaansa sarjaan. B-Sarjaa pelattiin sekä karsintajärjestelmällä (vastaa nyk. cupia) että sarjamuotoisesti.
Helsinki
HJK
Turku
EIF
Häme-Satakunta
TaPa
Vaasa
VIFK
Savo
KuPS (Savon piirissä pelattiin karsintajärjestelmällä, 9 joukkuetta ilmoittautui : 2 Kuopiosta, 2 Varkaudesta, 2 Jyväskylästä, 1 Mikkelistä, 1 Iisalmesta ja 1 Kajaanista.)
Kymenlaakso
KoPS (Kymissä pelattiin sarjana, 4:stä osallistuneesta yksi luopui kesken )
Viipuri
Sudet
Molemmat loppuottelijat nousivat A-sarjaan kaudeksi 1931.
HMS Brecon
HMS Brecon (viirinumero M29) on Britannian Kuninkaallisen laivaston Hunt-luokan miinantorjunta-alus. Se oli ensimmäinen kuninkaallisen laivaston naisen päällikkyydessä ollut alus, kun luutnantti Charlotte Atkinson vastaanotti aluksen päällikkyyden tammikuussa 2004.
Alus tilattiin Vosper Thornycroftin telakalta. Se laskettiin vesille 1978 kumminaan Kentin herttuatar ja alus valmistui 18. joulukuuta 1979.
"HMS Brecon" raivasi Falklandin sodan päätyttyä "HMS Ledburyn" kanssa kaksi Port Stanleyn edustalla ollutta miinakenttää. Samoin kuin alus paikansi ja raivasi 1985-1991 sisaralustensa mukana Suezin kanavan ja Persianlahden alueen miinoituksia. Se liitettiin 1998 Pohjois-Irlantiin sijoitettuun laivueeseen. Alus oli vartiotehtävissä Tall Ship Racen purjealusten vieraillessa Greenockissa 1999.
Alus poistettiin palveluksesta 19. heinäkuuta 2005. Alus otettiin helmikuussa 2008 käyttöön paikallaan olevana Jupiter Pointiin sijoitettuna koululaivana "HMS Raleighina", jossa tehtävässä sillä koulutetaan uudet alokkaat toimimaan sotalaivalla.
Assane N’Doye
Assane N’Doye (s. 25. tammikuuta 1953) on senegalilainen entinen judoka. Hän osallistui olympialaisiin kerran, Montréalissa 1976. N'Doye oli tuolloin alle 80-kiloisten sarjassa jaetulla 19. eli viimeisellä sijalla.
Burrenin kansallispuisto
Burrenin kansallispuisto on yksi Irlannin kuudesta kansallispuistosta. Se sijaitsee Claren kreivikunnassa saaren länsirannikolla. Puistoon kuuluu 1 600 hehtaaria Burrenin karstialueen kaakkoisnurkasta. Alueen karuutta on kuvattu sanomalla, ettei siellä ole tarpeeksi vettä, johon mies hukkuisi, ei tarpeeksi korkeaa puuta, johon miehen voisi hirttää eikä tarpeeksi maata, että hänet voisi siihen haudata. Ruoho kasvaa laikkuina kalkkikiven välissä. Puiston korkein kohta on Knockanes (207 metriä).
Burrenin kasvillisuuteen kuuluu sekä kalkinsuosijoita että happaman maan lajeja. Siellä tavataan kaikkiaan 16 kämmekkälajia. Puiston pienet luolat tarjoavat talvehtimispaikan uhanalaiselle kääpiöhevosenkenkäyökölle ja muille lepakkolajeille.
Franz Lisztin musiikkiakatemia
Franz Lisztin musiikkiakatemia (, "Zeneakadémia") on musiikkiyliopisto Budapestissa Unkarissa. Sen perusti säveltäjä ja pianovirtuoosi Franz Liszt vuonna 1875. Musiikkiakatemia toimi ensin Lisztin asunnossa, kunnes se sai oman rakennuksen Andrássy útin varrelle vuonna 1879. Nykyiseen, jugend-tyyliseen rakennukseen musiikkiakatemia muutti vuonna 1907.
Akatemia on ollut perustamisestaan lähtien Unkarin arvostetuin musiikkiyliopisto. Siellä vaikuttivat "ensimmäisellä kultakaudella" 1900-luvun alussa muun muassa Béla Bartók, Zoltán Kodály, Jenő Hubay, Ernő Dohnányi ja Leó Weiner. Toisen maailmansodan ja Unkarin kansannousun jälkeen monet opettajat ja opiskelijat lähtivät maasta. Kodály jäi kuitenkin Unkariin, ja hänen ansiostaan Unkarin musiikkipedagogiikka kehittyi radikaalisti.
1960-luvulla Franz Lisztin musiikkiakatemiassa uransa aloittaneita ovat György Ligeti, György Kurtág, Péter Eötvös, Miklós Perényi ja Éva Marton, 1970-luvulla Zoltán Kocsis, András Schiff ja Dezső Ránki. Akatemiassa on nykyään noin 900 opiskelijaa.
Connemaran kansallispuisto
Connemaran kansallispuisto on yksi Irlannin kuudesta kansallispuistosta. Se sijaitsee Galwayn kreivikunnassa saaren länsirannikolla. Puistoon kuuluu 2 957 hehtaaria vuoria, niittyjä, nummea ja suota. Se avattiin vuonna 1980.
Tyypillinen maasto Connermaran kansallispuistossa on turvesuota, joka on laaksoissa hyvin märkää ja ylempänä hiukan kuivempaa. Vuorten rinteillä kasvaa kanervaa. Tyypillinen kasvilaji on siniheinä, joka antaa maisemalle sen omaleimaisen värin ympäri vuoden. Puistossa pesii monia lintulajeja, ja talveksi sinne tulee muuttolintuja sekä muualta Irlannista että Manner-Euroopan puolelta. Nisäkkäistä puistossa tavataan kaniineita, kettuja, kärppiä, päästäisiä ja lepakoita. Viime vuosina on tavattu myös näätiä ja minkkejä. Minkki on tulokaslaji ja vaaraksi alkuperäiselle eläimistölle. Connemaran tunnusomaisin eläin on kuitenkin connemaraponi.
Finn Lied
Finn Lied (12. huhtikuuta 1916 Fana – 10. lokakuuta 2014) oli norjalainen poliitikko ja insinööri. Hän toimi Forsvarets forskningsinstituttin tutkijana vuodesta 1946, sen tutkimuspäällikkönä vuodesta 1953 ja johtajana vuodesta 1957 vuoteen 1984. Hän oli teollisuusministerinä Brattelin I hallituksessa vuosina 1971–1972. Vuosina 1974–1984 hän toimi Statoilin puheenjohtajana.
Lied oli Norjan työväenpuolueessa. Hän toimi kapteenina Norjan maavoimissa vuosina 1944–1945. Hänestä tehtiin esimerkiksi Pyhän Olavin ritarikunnan komentaja vuonna 1980 ja Royal Victorian Orderin "Honorary Knight Commander" vuonna 1982. Hän kuului Norjan tiede- ja kirjallisuusakatemiaan vuodesta 1971.
Juliette Mayniel
Juliette Mayniel (s. 22. tammikuuta 1936) on ranskalainen näyttelijä. Vuoden 1960 Berliinin kansainvälisillä elokuvajuhlilla hän voitti parhaan naisnäyttelijän Hopeisen karhun roolistaan elokuvassa "Kirmes – hän joka pelkäsi". Muita elokuvia, joissa Mayniel on esiintynyt, ovat olleet "Rohkea nuoruus" (1959), "Silmät ilman kasvoja" (1960), "Troijan urhot" (1961) ja "Assassinio made in Italy" (1965).
Purorikko
Purorikko ("Saxifraga rivularis") on pienikokoinen, märkien kasvupaikkojen pohjoinen rikkokasvi.
Monivuotinen purorikko kasvaa vain 3–10 cm korkeaksi. Hento kasvi on monivartinen ja koheneva. Alimmat lehdet ovat pitkäruotisia, munuaismaisia ja 3–5-halkoisia tai isohampaisia. Ylimmät lehdet ovat lyhytruotisia, puikeita ja ehytlaitaisia. Kaksineuvoiset, pienet kukat ovat väriltään valkoisia tai punertavia. Kukan verhiö ja teriö ovat viisilehtisiä, heteitä on 10 kappaletta. Teriö on vain vähän verhiötä pitempi. Emiö on kaksilehtinen ja enintään tyvestä yhdislehtinen, emilehtien tyvellä on mesisuomuja. Suomessa purorikko kukkii heinä-elokuussa. Hedelmä on kaksiosainen ja monisiemeninen kota.
Purorikon levinneisyysalue on sirkumpolaarinen. Euroopassa lajia tavataan Skotlannissa, Färsaarilla, Islannissa, Huippuvuorilla, Pohjois-Venäjällä sekä Norjan, Ruotsin ja Suomen tunturi- ja vuoristoalueilla. Aasian puolella levinneisyysalue jatkuu läpi pohjoisimman VenäjänTyynelle valtamerelle saakka. Paikoin lajia tavataan myös etelämpänä Kaakkois-Venäjällä. Pohjois-Amerikassa purorikko kasvaa Alaskassa, Kalliovuorilla aina Kalifornian korkeudelle saakka sekä pohjoisimmassa Kanadassa. Laji on levinnyt myös koko Grönlannin rannikolle. Suomessa purorikkoa tavataan Kuusamossa, Sallassa ja Sodankylässä itärajan tuntumassa, Utsjoella sekä Enontekiöllä Käsivarren suurtuntureilla.
Purorikko kasvaa tuntureiden puronvarsien märissä sammalikoissa ja paljaalla maalla sekä lumenviipymäpaikkojen lätäköissä. Laji on kalkinsuosija. Purorikko kestää varsin arktisia olosuhteita, mistä kertoo lajin kasvupaikat esimerkiksi pohjoisimmassa Kanadassa ja Grönlannissa.
Moneyball
Moneyball on Bennett Millerin ohjaama urheilu-draama-elämäkertaelokuva vuodelta 2011. Sen pääosissa ovat Brad Pitt, Jonah Hill ja Philip Seymour Hoffman.
Elokuva perustuu Michael Lewisin kirjaan "Moneyball". Tositapahtumiin perustuva elokuva kertoo MLB-baseballjoukkue Oakland Athleticsin kaudesta 2002, ja joukkueen toimitusjohtajan Billy Beanen (Pitt) sekä hänen apulaisensa (Hill) uudesta tilastoihin pohjautuvasta lähestymistavasta pelaajien analysointiin ja rekrytointiin.
"Moneyball" oli ehdolla kuudessa Oscar-palkintokategoriassa (elokuva, miespääosa, miessivuosa, sovitettu käsikirjoitus, äänitys ja leikkaus). Se ei kuitenkaan voittanut yhdessäkään kategoriassa.
Will Keane
William David "Will" Keane (s. 11. tammikuuta 1993 Stockport, Englanti) on englantilainen jalkapalloilija, pelipaikaltaan hyökkääjä. Hän edustaa Englannin Valioliigan Manchester Unitedia.
Maksim Šabalin
Maksim Andrejevitš Šabalin (; s. 25. tammikuuta 1982 Novokuibiševsk) on venäläinen jäätanssija ja olympiamitalisti. Hän on edustanut aiemmin urallaan Bulgariaa.
Šabalin syntyi Venäjällä, mutta muutti 15-vuotiaana Bulgariaan ja kilpaili maan väreissä Margarita Totevan kanssa. Pari kuitenkin lopetti yhteisen tiensä Totevan saatua vamman, ja Šabalin palasi synnyinmaahansa. Vuonna 2002 hän ryhtyi Oksana Domninan pariksi.
Šabalin oli Domninan kanssa vahva juniorikilpailuissa voittaen muun muassa nuorten maailmanmestaruuden 2003. He sijoittuivat Torinon olympialaisissa 2006 yhdeksänsiksi, ja sama pari ylsi vuoden 2007 EM-kisoissa hopealle. Vuoden 2007 keväällä Šabalin joutui polvileikkaukseen. Hänen umpisuolensa leikattiin syyskuussa ja polvi uudelleen vuoden 2007 joulukuussa. EM-kisoissa 2008 Šabalin nilkutti pois jäältä ohjelmansa jälkeen, mutta kuitenkin voitti kultamitalin.
Šabalin ja Domnina vaihtoivat vuonna 2008 valmentajaa ja pari meni Yhdysvaltoihin Natalia Linitšukin ja Gennadi Karponosovin valmennettavaksi. He voittivat jäätanssin maailmanmestaruuden Los Angelesissa 2009 pistein 206,30 ja pari otti kultaa myös EM-kilpailuissa 2010. Šabalin ja Domnina saivat talvella 2010 myös olympiamitalin, pronssia Vancouverin kisoista.
Sam Johnstone
Samuel Luke ”Sam” Johnstone (s. 25. maaliskuuta 1993 Preston) on englantilainen jalkapalloilija, pelipaikaltaan maalivahti. Hän edustaa West Bromwich Albionia. Hän kuului pitkään Manchester Unitedin omistukseen mutta pelasi lainasopimuksilla muissa seuroissa.
Ezekiel Fryers
Ezekiel David Fryers (s. 9. syyskuuta 1992 Manchester, Englanti) on englantilainen jalkapalloilija, pelipaikaltaan keskuspuolustaja tai vasen laitapuolustaja. Hän edustaa Belgian pääsarjan Standard Liègeä.
Piiat
Piiat () on Kathryn Stockettin samannimiseen menestysromaaniin perustuva yhdysvaltalainen draamaelokuva vuodelta 2011. Sen on ohjannut ja käsikirjoittanut Tate Taylor. Elokuvan pääosia näyttelevät Emma Stone, Viola Davis, Bryce Dallas Howard, Allison Janney, Octavia Spencer ja Jessica Chastain.
Octavia Spencer voitti roolisuorituksestaan parhaan naissivuosan Oscarin. Elokuva oli ehdolla myös parhaan elokuvan, parhaan naispääosan (Davis) ja parhaan naissivuosan (Chastain) Oscar -sarjassa. Elokuva sai Screen Actors Guild Awardin vuoden 2011 parhaasta näyttelijäkokoonpanosta.
Mireya Luis
Mireya Luis Hernández (s. 25. helmikuuta 1967) on kuubalainen, hakkurina pelannut lentopalloilija, jota jotkut pitävät kaikkien aikojen naislentopalloilijana. Suuresta ponnistusvoimastaan tunnettu Luis johti Kuuban joukkueen useisiin arvokisavoittoihin. Hän saavutti MM-hopeaa vuonna 1986 pian lapsensa syntymän jälkeen ja voitti sittemmin kolme olympiakultaa, Barcelonassa 1992, Atlantassa 1996 ja Sydneyssä 2000, sekä kaksi maailmanmestaruutta, São Paulossa 1994 ja Tokiossa 1998.
Luis julkaisi elämäkertakirjansa vuonna 2016.
Lentopallon miesten SM-sarjakausi 1958
Lentopallon miesten mestaruussarjassa kaudella 1958 pelasi kaksitoista joukkuetta yksinkertaisen sarjan. Sarjasta putosi neljä joukkuetta. Mestaruuden voitti Järvensivun Kisa Tampereelta puhtaalla pelillä.
Sarjaan nousivat Helsingin Visa ja Valkeakosken Koskenpojat
Mestarit: Raimo Lehto, Matti Mestola, Reijo Mikkonen, Martti Nyyssönen, Reijo Siren, Lauri Syrjä, Pekka Vilen.
SKLL:n mestaruudesta pelattiin talvella hallisarjana. Liiton mestaruuden voitti Lahden Kimmo ennen Helsingin Tarmoa ja Käpylän Lentopalloilijoita.
TUL:n miesten sarjaan osallistui kaikkiaan 68 joukkuetta.
Morro Bay
Morro Bay on rannikkokaupunki San Luis Obispon piirikunnassa Kaliforniassa Yhdysvalloissa. Kaupungissa asui vuoden 2010 väestönlaskennassa 10 234 ihmistä. Kaupunki sijaitsee California State Route 1 -tien varrella noin 20 kilometriä luoteeseen San Luis Obispon kaupungista.
Yksi kaupungin nähtävyyksistä on Morro Rock, vulkaaninen suojeltu lohkare sataman edustalla. Paikallinen talous on riippuvainen kalastuslaivastosta, jonka tuoma kalasaalis valmistetaan lahden ravintoloissa.
Tumbesinpöllönen
Tumbesinpöllönen ("Megascops petersoni" eli "Otus petersoni") on pöllöihin kuuluva lintu. Sitä tavataan Kolumbiassa, Ecuadorssa ja Perussa. Sen elinpiiriä ovat subtrooppiset ja trooppiset kosteat vuoristometsät.
Se painaa keskimäärin 97,25 grammaa.
Kunnioittaen
Kunnioittaen on Edvin Laineen ohjaama elokuva vuodelta 1954. Se pohjautuu Ensio Rislakin menestysnäytelmään "Kunnioittaen", josta Toivo Kauppinen eli nimimerkki Topias muokkasi elokuvakäsikirjoituksen. Poliittisaiheisessa komediassa vaalihurmos saa pikkukaupungin raiteiltaan.
Elokuvaa kuvattiin Hämeenlinnassa ja pääkuvauspaikkana oli Hämeenlinnan Lyseo.
Vaikka elokuvassa viitataan eduskuntavaaleihin 1954, joista alkaen vaalikaudeksi tuli neljä vuotta, parissa kohtauksessa luvataan asettua uudelleen ehdokkaaksi vanhan vaalikauden eli jo kolmen vuoden kuluttua.
Arto Pajukallio ("Helsingin Sanomat") katsoo elokuvan jäävän satiirina populistisen puskafarssin tasolle, jossa naiselle näytetään paikka kotona.
HMS Ledbury
HMS Ledbury (viirinumero M30) on Britannian Kuninkaallisen laivaston Hunt-luokan miinantorjunta-alus.
Alus tilattiin 31. maaliskuuta 1977 Vosper Thornycroftilta ja se laskettiin vesille 1978 kumminaan Lady Elizabeth Berthan ja se valmistui 11. kesäkuuta 1981.
"HMS Ledbury" liitettiin palvelukseen otettaessa Portsmouthin laivastotukikohtaan sijoitettuun 2. miinantorjuntalaivueeseen (). Alus raivasi Falklandin sodan päätyttyä "HMS Breconin" kanssa kaksi Port Stanleyn edustalla ollutta miinakenttää. Samoin kuin alus paikansi ja raivasi 1985-1991 sisaralustensa mukana Suezin kanavan ja Persianlahden alueen miinoituksia.
Alus oli telakalla kesäkuussa 2009, jolloin sille asennettiin uusi Sea Fox -miinantorjuntajärjestelmä korvaamaan ranskalainen PAP RCMDS.
Yö meren rannalla
Yö meren rannalla on uuden aallon ohjaajan Erkko Kivikosken ohjaama suomalainen draamaelokuva vuodelta 1981.
Elokuva oli kahdeksan vuoden tauon jälkeen Kivikosken paluu ohjaajaksi, ja se jäi hänen viimeiseksi pitkäksi elokuvakseen. Hän oli suunnitellut elokuvaa pitkään, ja elokuvan teko pääsi vauhtiin, kun Juha Numminen loi siihen henkilöhahmot. Elokuvan näyttelijätyötä pidetään hyvänä ja toteutusta huolellisena, ja niiden ansiosta se on elävä tarina. Sitä kuitenkin pidetään turhan osoittelevana.
Elokuvan keskeiset neljä henkilöä, kaksi pariskuntaa, viettävät iltaa saarihuvilalla. Alun koreuden alta alkavat pikkuhiljaa kuoriutua ongelmat, ja lopulta maailman pahuus nostattaa kyyneleet silmiin. Arkkitehti Mikon (Pertti Palo) ja kotiäiti Liisan (Sirkku Grahn) avioliitossa parisuhde on palanut loppuun . Rakennusyrittäjä Hessu (Pauli Virtanen) on saanut uuden nuoren vaimon Pirjon (Eeva Eloranta), mutta ikäero aiheuttaa ongelmia.
Región de Aisén maanjäristys 1927
Región de Aisén maanjäristys 1927 tapahtui 21. marraskuuta 1927 aamuyöllä kello . 23.12.25 UTC Chilen Región de Aisén. Se oli voimakkuudeltaan 7,1 M.
Belmullet
Belmullet on pikkukaupunki Irlannin luoteisnurkassa Mayon kreivikunnassa. Se sijaitsee noin 30 km pitkän Mulletin niemimaan tyvessä. Kaupungissa on noin 2000 asukasta, ja se on niemimaan suurin taajama. Siellä on golfkenttä.
Belmulletissa on sääasema, jonka tilastojen mukaan lämpimimmän kuun eli elokuun keskimääräinen ylin lämpötila 17,2 astetta, kylmimpien tammi- ja helmikuun keskimääräinen alin 3 astetta. Sadetta saadaan 12–20 päivänä jokaisessa kuussa, talvella yli 120 mm kuukaudessa.
Ahmed Saad Osman
Ahmed Saad Osman (; s. 7. elokuuta 1979 Bengasi, Libya) on libyalainen jalkapalloilija. Hyökkääjänä pelaava Osman edustaa Tunisian pääsarjassa Club Africainia.
Osman on pelannut Libyan maajoukkueessa vuodesta 2001 lähtien. Hän oli mukana vuosien 2006 ja 2012 Afrikan-mestaruuskisoissa. Jälkimmäisissä kisoissa Osman teki turnauksessa kaksi maalia Sambiaa vastaan.
HMS Brocklesby (M33)
HMS Brocklesby (viirinumero M33) on Britannian Kuninkaallisen laivaston Hunt-luokan miinantorjunta-alus.
Alus tilattiin 19. kesäkuuta 1980 Vosper Thornycroftilta ja se laskettiin vesille 12. tammikuuta 1982 kumminaan varakreivi Trenchardin puoliso. Alus valmistui 25. lokakuuta 1982 ja se otettiin palvelukseen 3. helmikuuta 1983.
"HMS Brocklesby" palveli vuosina 1985-1991 Suezin ja Persianlahden alueilla, jonka vuoksi sen aseistukseen lisättiin ylimääräinen 20 millimetrin tykki ja omasuojalaitteita. Alus oli ensimmäinen kuninkaallisen laivaston alus, joka tunkeutui Irakin sodan aikana Umm Qasriin. Se kuului miinantorjunta-alus osastoon, jonka tehtävänä oli raivata alue miinoista.
Alus osallistui 2011 Libyan rannikolla operaatio Ellamyyn, joka oli Britannian osuus operaatio Unified Protectorista. Alus osallistui toukokuussa 2011 Gaddafin joukkojen miinoittaman Misratan sataman raivaukseen.
HMS Middleton (M34)
HMS Middleton (viirinumero M34) on Britannian Kuninkaallisen laivaston Hunt-luokan miinantorjunta-alus.
Alus laskettiin vesille 27. huhtikuuta 1983 kumminaan Lady Blaker. Alus valmistui 4. heinäkuuta 1984.
"HMS Middleton" liitettiin palvelukseen otettaessa Portsmouthin laivastotukikohtaan sijoitettuun 2. Miinantorjuntalaivueessa ().
Gundam Evolve
Gundam Evolve on etupäässä vuosina 2001–2003 valmistettu, Gundam-sarjaa käsittelevien japanilaisten lyhyt-OVA-animaatioiden sarja. Sarja voidaan jakaa kahteen osaan, alusta alkaen sellaisenaan myyntiin tarkoitettuihin, aiempiin Gundam Evolve - ja myöhempiin, erityisesti Gundam-pienoismallien markkinointitarkoituksiin valmistettuihin Gundam Evolve../ -animaatioihin.
Gundam Evolve -animaatioissa on yleensä kuvattu yleensä periteisesti animoitujen eri Gundam-sarjojen yksittäisiä kohtauksia uudelleen tekoaikaan uusinta tietokoneanimaatioteknologiaa hyödyntäen. Useimmissa Gundam Evolve -animaatioissa on käytetty 3D-tietokonegrafiikkaa, muttei kuitenkaan kaikissa.
Gundam Evolve -animaatiot ovat valmistumisensa jälkeen puolestaan vaikuttaneet myöhempiin Gundam-tuotteisiin ja muihin Sunrisen teoksiin. Näistä voidaan mainita saman studion SD Gundam Force, Takashi Imanishin ohjaama ja Yoshiyuki Tominon Rean no tsubasa. Lisäksi Kidō senshi Z Gundam -elokuvien avaruussiirtokuntien ja -alusten 3D-mallien tekijöihin kuului Gundam Evolven työryhmässä kokemusta keränneitä henkilöitä.
Viisi ensimmäistä osaa ja myöhemmät osat perustuvat kaikki samalle konseptille (Gundam-kohtausten uudelleenkuvaus uudempaa animaatioteknologiaa hyödyntäen), mutta niiden voidaan katsoa olevan myös kaksi erillistä kokonaisuutta. Myöhempiin animaatioihin liittyy myös suhteellisen nimekkäitä tekijöitä.
Myöhemmistä Gundam Evolve -animaatioista näytettiin pätkiä Bandai Hobby jigyōbun mainostarkoituksissa televisiossa, ja animaatioiden koko versioita näytettiin pieoismallikaupoissa asiakkaita houkuttelemassa. Osat ../9 ja 15 julkaistiin ensimmäisinä DVD:llä eikä kaupoissa näytettävänä videona.
Perustuu Kidō senshi Gundamin jaksoon 39, ”Newtype, Charia Bull”. Gundamista lähtien OVAssa esiintyvien sotakoneiden ulkoasua on muokattu radikaalisti.